techiaith/cofnodycynulliad_en-cy huggingface dataset:
English: I thank Delyth Jewell for that, Llywydd. Wales is a relatively recent member of the Wellbeing Economy Alliance. I'm very glad indeed to have been invited to do so. Of course, Delyth Jewell is right - other members of the alliance are also adversely affected by this Bill. Our efforts at this point are concentrated on turning the Bill back, rather than dealing with its adverse consequences, because that is the better way to solve this problem - to convince the UK Government, through the actions we will take, working with others, not to inflict that harm on us in the first place. Because that harm will be felt not just directly in Wales in terms of the things that we would want to do, but it will affect our ability to work with others to advance those simple but progressive causes that have done so much to protect people here in Wales - to protect them from adulterated food, to protect animal health standards, to advance a genuinely environmental agenda here in Wales. We don't want to see that, people in Wales don't want to see that, and we will work with others, as I've said, not just in Wales, but in the alliance as well, to go on making that case.
Welsh: Diolchaf i Delyth Jewell am hynna, Llywydd. Mae Cymru yn aelod cymharol ddiweddar o Gynghrair yr Economi Llesiant. Rwy'n falch iawn o fod wedi cael gwahoddiad i wneud hynny. Wrth gwrs, mae Delyth Jewell yn iawn - mae'r Bil hwn yn cael effaith andwyol ar aelodau eraill o'r gynghrair hefyd. Mae ein hymdrechion ar hyn o bryd yn canolbwyntio ar droi'r Bil yn ôl, yn hytrach nag ymdrin â'i ganlyniadau andwyol, oherwydd dyna'r ffordd well o ddatrys y broblem hon - i argyhoeddi Llywodraeth y DU, drwy'r camau y byddwn ni'n eu cymryd, gan weithio gydag eraill, i beidio â gorfodi'r niwed hwnnw arnom ni yn y lle cyntaf. Oherwydd bydd y niwed hwnnw yn cael ei deimlo nid yn unig yn uniongyrchol yng Nghymru o ran y pethau y byddem ni eisiau eu gwneud, ond bydd yn effeithio ar ein gallu i weithio gydag eraill i hyrwyddo'r achosion syml ond blaengar hynny sydd wedi gwneud cymaint i amddiffyn pobl yma yng Nghymru - i'w hamddiffyn rhag bwyd amhur, i ddiogelu safonau iechyd anifeiliaid, i hyrwyddo agenda wirioneddol amgylcheddol yma yng Nghymru. Nid ydym ni eisiau gweld hynny, nid yw pobl yng Nghymru eisiau gweld hynny, a byddwn yn gweithio gydag eraill, fel y dywedais, nid yn unig yng Nghymru, ond yn y gynghrair hefyd, i barhau i ddadlau'r achos hwnnw.
English: Llywydd, I thank Joyce Watson for that. Between February and September of this year, a rise of over 120,000 claimants of universal credit took place in Wales, and that was an increase of 80 per cent. The September claimant count stood at 271,186 people, compared to 150,527 back in February.
Welsh: Llywydd, diolchaf i Joyce Watson am hynna. Rhwng mis Chwefror a mis Medi eleni, cafwyd cynnydd o dros 120,000 o hawlwyr credyd cynhwysol yng Nghymru, ac roedd hwnnw yn gynnydd o 80 y cant. 271,186 o bobl oedd nifer yr hawlwyr ym mis Medi, o'i gymharu â 150,527 yn ôl ym mis Chwefror.
English: I thank you for your answer, First Minister. In April, UK Government increased universal credit payments by £20 a week, and that indeed did serve as a lifeline for many families during the pandemic. But this increase is only temporary and it's due to end in April 2021. There have been many, many calls from many, many charities right across the UK to request continuation of that extra £20 a week, but despite that, the UK Government have so far not committed to making that increase permanent, and therefore it's estimated that if the additional payment is stopped as planned, over 4 million families will lose an equivalent income of £1,000 a year overnight, and that's plunging thousands into poverty. First Minister, what discussions have you had with UK Ministers regarding making this temporary uplift permanent?
Welsh: Diolch am eich ateb, Prif Weinidog. Ym mis Ebrill, cynyddodd Llywodraeth y DU daliadau credyd cynhwysol gan £20 yr wythnos, ac yn wir roedd hynny yn achubiaeth i lawer o deuluoedd yn ystod y pandemig. Ond codiad dros dro yn unig yw hwn a disgwylir iddo ddod i ben ym mis Ebrill 2021. Cafwyd llawer iawn o alwadau gan lawer iawn o elusennau ledled y DU i ofyn am barhad yr £20 ychwanegol hwnnw yr wythnos, ond er gwaethaf hynny, nid yw Llywodraeth y DU hyd yma wedi ymrwymo i wneud y codiad hwnnw yn barhaol, ac felly amcangyfrifir, os caiff y taliad ychwanegol ei ddirwyn i ben yn ôl y bwriad, y bydd dros 4 miliwn o deuluoedd yn colli incwm cyfatebol o £1,000 y flwyddyn dros nos, ac mae hynny yn rhoi miloedd o bobl mewn tlodi. Prif Weinidog, pa drafodaethau ydych chi wedi eu cael gyda Gweinidogion y DU ynghylch gwneud y codiad dros dro hwn yn barhaol?
English: Well, Llywydd, I want to agree absolutely with Joyce Watson. That £20 a week is a real lifeline for so many families here in Wales, families out of work and in work, who work in low-paid occupations. It was very disappointing that the Chancellor, when he had an opportunity only a couple of weeks ago in announcing other ongoing support, that he did not commit to continuing that £20 a week lifeline for so many families across the United Kingdom. I can assure Joyce Watson that this is raised directly with UK Ministers when I have an opportunity; our finance Minister will be meeting again with UK Ministers this week, it's on the agenda for her to raise it with them as well. I think the Member will know that I had the privilege of sharing a platform with the former Prime Minister, Gordon Brown, at the weekend, speaking on behalf of the Alliance for Full Employment. I was very pleased to see the Archbishop of Canterbury writing to Gordon Brown yesterday, setting out his support for the alliance and focusing, in what he said, on child poverty and on the £20 that is currently available to families through that additional sum in universal credit. And absolutely, any government that is serious about sustaining families through these difficult times wouldn't hesitate to make that £20 a permanent addition to the incomes of some of the poorest people in our country.
Welsh: Wel, Llywydd, hoffwn gytuno yn llwyr â Joyce Watson. Mae'r £20 yr wythnos hwnnw yn achubiaeth wirioneddol i gynifer o deuluoedd yma yng Nghymru, teuluoedd sy'n ddi-waith ac mewn gwaith, sy'n gweithio mewn galwedigaethau â chyflog isel. Roedd yn siomedig iawn bod y Canghellor, pan gafodd gyfle dim ond wythnos neu ddwy yn ôl wrth gyhoeddi cymorth parhaus arall, na wnaeth ymrwymo i barhau â'r achubiaeth honno o £20 yr wythnos i gynifer o deuluoedd ledled y Deyrnas Unedig. Gallaf sicrhau Joyce Watson y bydd hyn yn cael ei godi yn uniongyrchol gyda Gweinidogion y DU pan gaf i gyfle; bydd ein Gweinidog cyllid yn cyfarfod unwaith eto â Gweinidogion y DU yr wythnos hon, mae ar yr agenda iddi hi ei godi gyda nhw hefyd. Rwy'n credu y bydd yr Aelod yn gwybod i mi gael y fraint o rannu llwyfan gyda chyn Brif Weinidog y DU, Gordon Brown, dros y penwythnos, yn siarad ar ran y Gynghrair dros Gyflogaeth Lawn. Roeddwn i'n falch iawn o weld Archesgob Caergaint yn ysgrifennu at Gordon Brown ddoe, yn nodi ei gefnogaeth i'r gynghrair gan ganolbwyntio yn yr hyn a ddywedodd am dlodi plant ac am yr £20 sydd ar gael ar hyn o bryd i deuluoedd drwy'r swm ychwanegol hwnnw mewn credyd cynhwysol. Ac yn sicr, ni fyddai unrhyw lywodraeth sydd o ddifrif am gynnal teuluoedd drwy'r cyfnod anodd hwn yn petruso cyn gwneud yr £20 hwnnw yn ychwanegiad parhaol at incwm rhai o'r bobl dlotaf yn ein gwlad.
English: Llywydd, I thank Alun Davies for that. The advantages and the limitations of the UK Government support to workers affected by the impact of coronavirus were extensively rehearsed between all four nations of the UK at the last COBRA meeting. I have since, as Members have heard, exchanged correspondence with the Chancellor of the Exchequer on this matter.
Welsh: Llywydd, diolchaf i Alun Davies am hynna. Cafodd manteision a chyfyngiadau cymorth Llywodraeth y DU i weithwyr a gafodd eu heffeithio gan effaith coronafeirws eu trafod yn helaeth rhwng pedair gwlad y DU yng nghyfarfod diwethaf COBRA. Ers hynny, fel y mae'r Aelodau wedi clywed, rwyf i wedi llythyru â Changhellor y Trysorlys ar y mater hwn.
English: Thank you very much, First Minister. Of course, the question precedes the announcement yesterday on the approach being taken over the next few weeks. I'm sure you share my disappointment that the United Kingdom Government is not stepping into the breach and providing seamless support for people who are affected by that. But it would be useful, I think, First Minister, if you could outline to us this afternoon how you see support for both workers and for businesses over the two-week national lockdown, and how you see the different schemes meshing together to ensure that we have seamless support for people throughout this period and how you see any gaps in that support being addressed as we move forward.
Welsh: Diolch yn fawr iawn, Prif Weinidog. Wrth gwrs, mae'r cwestiwn yn rhagflaenu'r cyhoeddiad ddoe am y dull sy'n cael ei fabwysiadu dros yr wythnosau nesaf. Rwy'n siŵr eich bod chi, fel finnau, yn siomedig nad yw Llywodraeth y Deyrnas Unedig yn dod i'r adwy ac yn rhoi cymorth di-dor i bobl sy'n cael eu heffeithio gan hynny. Ond byddai'n ddefnyddiol, rwy'n credu, Prif Weinidog, pe gallech chi amlinellu i ni y prynhawn yma sut yr ydych chi'n gweld y cymorth i weithwyr ac i fusnesau yn ystod y pythefnos o gyfyngiadau symud cenedlaethol, a sut ydych chi'n gweld y gwahanol gynlluniau yn asio â'i gilydd i sicrhau bod gennym ni gymorth di-dor i bobl drwy gydol y cyfnod hwn a sut ydych chi'n gweld unrhyw fylchau yn y cymorth hwnnw yn cael sylw wrth i ni symud ymlaen.
English: I thank Dawn Bowden for that, Llywydd. Welsh Government housing support for care leavers includes investment in both physical infrastructure and the services needed to help young people become successfully established in this phase of their lives. Direct help is provided by local authorities and third sector organisations in all parts of Wales.
Welsh: Diolchaf i Dawn Bowden am hynna, Llywydd. Mae cymorth tai Llywodraeth Cymru i'r rhai sy'n gadael gofal yn cynnwys buddsoddiad mewn seilwaith ffisegol a'r gwasanaethau sydd eu hangen i helpu pobl ifanc i ymsefydlu yn llwyddiannus yn y cyfnod hwn o'u bywydau. Darperir cymorth uniongyrchol gan awdurdodau lleol a sefydliadau trydydd sector ym mhob rhan o Gymru.
English: Thank you for that answer, First Minister, and I thank you for your personal commitment to this issue. The recent report by End Youth Homelessness Cymru highlighted a number of housing issues for young people in and leaving care, including the impact of the local connection rules on their choice of home. Will the Welsh Government look in detail at this report and consider what further action can be taken to assist this group of young people who need and deserve the most effective support we can provide?
Welsh: Diolch am yr ateb yna, Prif Weinidog, a diolch am eich ymrwymiad personol i'r mater hwn. Tynnodd yr adroddiad diweddar gan End Youth Homelessness Cymru sylw at nifer o faterion tai i bobl ifanc sy'n derbyn gofal ac sy'n gadael gofal, gan gynnwys effaith y rheolau cysylltiad lleol ar eu dewis o gartref. A wnaiff Llywodraeth Cymru edrych yn fanwl ar yr adroddiad hwn ac ystyried pa gamau pellach y gellir eu cymryd i gynorthwyo'r grŵp hwn o bobl ifanc sydd angen y cymorth mwyaf effeithiol y gallwn ni ei ddarparu ac sy'n ei haeddu?
English: Llywydd, I thank Dr Lloyd for that question. The current COVID-19 pandemic has created significant financial pressures for carers. The Welsh Government has therefore created a new £1 million hardship fund, as proposed by national carers organisations. This was announced earlier today alongside our consultation on a new national carers plan.
Welsh: Llywydd, diolch yn fawr i Dr Lloyd am y cwestiwn. Mae gofalwyr yn wynebu pwysau ariannol sylweddol yn sgil y pandemig. Mae Llywodraeth Cymru, felly, wedi creu cronfa galedi newydd gwerth £1 miliwn, fel a gynigiwyd gan sefydliadau gofalwyr cenedlaethol. Cafodd hyn ei gyhoeddi yn gynharach heddiw gyda'n hymgynghoriad ar gynllun cenedlaethol newydd ar gyfer gofalwyr.
English: Can I thank the First Minister very much for that answer? And, in addition, an Alzheimer's Society Cymru investigation released earlier this month - the First Minister will be aware - showed that family carers across Wales are feeling burnt out, and Carers Wales have said something similar this week. The regional survey found that 95 per cent of family carers surveyed said that extra caring hours over this COVID period had negatively impacted their physical or mental health, with 69 per cent feeling constantly exhausted, 49 per cent feeling depressed and 50 per cent developing problems sleeping. Now, I hear what you say about the financial situation, and I thank you for that, First Minister. Could I you ask you what additional support the Welsh Government is putting towards addressing these findings in terms of the physical and mental well-being of informal carers, and do you agree that providing additional counselling and respite support is going to be vital to carers over the winter months?
Welsh: A gaf i ddiolch yn fawr iawn i'r Prif Weinidog am yr ateb yna? A, hefyd, dangosodd ymchwiliad gan Gymdeithas Alzheimer Cymru a gyhoeddwyd yn gynharach y mis hwn - bydd y Prif Weinidog yn ymwybodol - bod gofalwyr teuluol ledled Cymru wedi blino'n lân, ac mae Gofalwyr Cymru wedi dweud rhywbeth tebyg yr wythnos hon. Canfu'r arolwg rhanbarthol bod 95 y cant o ofalwyr teuluol a holwyd yn dweud bod oriau gofalu ychwanegol dros y cyfnod COVID hwn wedi cael effaith negyddol ar eu hiechyd corfforol neu feddyliol, gyda 69 y cant yn teimlo wedi blino'n lân drwy'r amser, 49 y cant yn teimlo'n isel a 50 y cant yn datblygu problemau methu cysgu. Nawr, rwy'n clywed yr hyn yr ydych chi'n ei ddweud am y sefyllfa ariannol, a diolchaf i chi am hynny, Prif Weinidog. A gaf i ofyn i chi pa gymorth ychwanegol y mae Llywodraeth Cymru yn ei roi tuag at fynd i'r afael â'r canfyddiadau hyn o ran llesiant corfforol a meddyliol gofalwyr anffurfiol, ac a ydych chi'n cytuno y bydd darparu cymorth cwnsela a seibiant ychwanegol yn hanfodol i ofalwyr dros fisoedd y gaeaf?
English: Llywydd, can I thank Dr Lloyd for those additional questions? It'll be a year next month since his committee published their report 'Caring for our future', and that report goes on being very influential in the thinking of the Welsh Government. I had an opportunity earlier in the year, together with Julie Morgan, the Deputy Minister for Health and Social Services, to meet with a group of informal carers. They were tired then, Llywydd; they were already living with the challenges of caring for other people during the pandemic. And it was deeply moving in that meeting to hear from them, both about the challenges that they face, but also about their astonishing commitment to those people for whom they have caring responsibilities, and the rewards that they reported that they get, even in those most challenging times, from having that relationship and carrying out those responsibilities. It was partially in recognition of everything we were told then that my colleague Julie Morgan was able to announce £50,000 earlier in the summer to Carers Wales, for them to provide additional psychological support for unpaid carers here in Wales. It goes some way to answering the points that Dai Lloyd raised in his supplementary question about the ongoing wear and tear that is felt in the lives of unpaid carers at this most difficult time. And I hope that the £1 million fund, which we've been able to announce today, will go further still to help them with the sheer practical impact that caring for others has on them during such a challenging time.
Welsh: Llywydd, a gaf i ddiolch i Dr Lloyd am y cwestiynau ychwanegol yna? Bydd hi'n flwyddyn y mis nesaf ers i'w bwyllgor gyhoeddi ei adroddiad 'Gofalu am ein dyfodol', ac mae'r adroddiad hwnnw yn parhau i fod yn ddylanwadol iawn ym meddwl Llywodraeth Cymru. Cefais gyfle yn gynharach yn y flwyddyn, ynghyd â Julie Morgan, y Dirprwy Weinidog Iechyd a Gwasanaethau Cymdeithasol, i gyfarfod â grŵp o ofalwyr anffurfiol. Roedden nhw wedi blino bryd hynny, Llywydd; roedden nhw eisoes yn byw gyda'r heriau o ofalu am bobl eraill yn ystod y pandemig. Ac roedd yn emosiynol iawn clywed ganddyn nhw yn y cyfarfod hwnnw am yr heriau y maen nhw'n eu hwynebu, ond hefyd am eu hymrwymiad syfrdanol i'r bobl hynny y mae ganddyn nhw gyfrifoldebau gofalu amdanynt, a'r boddhad y dywedasant y maen nhw'n ei gael, hyd yn oed yn y cyfnod mwyaf anodd hwn, yn deillio o gael y berthynas honno a chyflawni'r cyfrifoldebau hynny. Roedd yn rhannol yn gydnabyddiaeth o bopeth a ddywedwyd wrthym ni bryd hynny bod fy nghyd-Weinidog Julie Morgan wedi llwyddo i gyhoeddi £50,000 yn gynharach yn yr haf i Gofalwyr Cymru, er mwyn iddyn nhw ddarparu cymorth seicolegol ychwanegol i ofalwyr di-dâl yma yng Nghymru. Mae'n mynd ran o'r ffordd i ateb y pwyntiau a gododd Dai Lloyd yn ei gwestiwn atodol am yr ôl traul parhaus a deimlir ym mywydau gofalwyr di-dâl ar yr adeg anodd iawn hon. Ac rwy'n gobeithio y bydd y gronfa £1 filiwn, yr ydym ni wedi gallu ei chyhoeddi heddiw, yn mynd ymhellach fyth i'w helpu gyda'r effaith ymarferol y mae gofalu am eraill yn ei chael arnyn nhw yn ystod cyfnod mor heriol.
English: Llywydd, thank you. The Welsh Government is committed to ensuring people in our communities are safe and feel safe. We continue to work with our four police forces, local authorities and the UK Government as well as other agencies, to help ensure our people and our communities are protected from anti-social behaviour.
Welsh: Llywydd, diolch. Mae Llywodraeth Cymru wedi ymrwymo i sicrhau bod pobl yn ein cymunedau yn ddiogel ac yn teimlo'n ddiogel. Rydym ni'n parhau i weithio gyda'n pedwar heddlu, awdurdodau lleol a Llywodraeth y DU yn ogystal ag asiantaethau eraill, i helpu i sicrhau bod ein pobl a'n cymunedau yn cael eu hamddiffyn rhag ymddygiad gwrthgymdeithasol.
English: Thank you for that answer, First Minister. Just under a year ago, the Prime Minister came to my constituency of Alyn and Deeside and promised significantly more police and safer streets. Now, this promise has been broken. I recently asked my residents for their experiences of crime and anti-social behaviour, and they told me straight: there are fewer police on the streets than they can ever remember. I have written to the Home Secretary to ask for an explanation and an apology, and, First Minister, none have been forthcoming. Will you come and speak to my residents, hear their anger with the UK Conservative Government and take this message directly to Boris Johnson that he has let the residents in Alyn and Deeside down?
Welsh: Diolch am yr ateb yna, Prif Weinidog. Ychydig o dan flwyddyn yn ôl, daeth Prif Weinidog y DU i'm hetholaeth, Alun a Glannau Dyfrdwy, ac addawodd lawer mwy o swyddogion heddlu a strydoedd mwy diogel. Nawr, mae'r addewid hwn wedi'i dorri. Gofynnais yn ddiweddar i'm trigolion am eu profiadau o droseddu ac ymddygiad gwrthgymdeithasol, a dywedasant yn blaen wrthyf: mae llai o heddlu ar y strydoedd nag y gallan nhw ei gofio erioed. Rwyf i wedi ysgrifennu at yr Ysgrifennydd Cartref i ofyn am esboniad ac ymddiheuriad, a, Phrif Weinidog, ni dderbyniwyd yr un ohonyn nhw. A wnewch chi ddod i siarad â'm trigolion, clywed eu dicter â Llywodraeth Geidwadol y DU a mynd â'r neges hon yn uniongyrchol at Boris Johnson ei fod wedi siomi trigolion Alun a Glannau Dyfrdwy?
English: Well, Llywydd, I've been following the conversations that Jack Sargeant has been having with his local communities on this matter, and I absolutely commend the work that he is doing to hear directly from those local residents and to relay the stories that they are telling about the failure of the Prime Minister to honour the promises that he was making this time last year. Last year, he was acting as though the fall in the number of police officers on our streets was nothing to do with the 10 years of cuts that his Conservative colleagues had made in police budgets. He was acting as though in restoring some of those cuts, he was offering some great leap forward, when all he was doing was making good on the damage that his colleagues had already done. A year on, they've not made good the damage at all. I know that Jack's constituents will still value the 500 extra police community support officers that this Welsh Government funds from our resources. The leader of the Conservative Party here in Wales was telling people in Wales, only a week or two ago, that he would stop all expenditure by a Conservative Government here in the Senedd on non-devolved responsibilities. I wonder if he was willing to point out to them that that would mean the end of the 500 extra officers that people in Wales see on their streets today. Not only is there no fulfilling of promises made to Jack Sargeant's constituents, but a Conservative Party here in Wales would take away the help that is being provided through this Senedd.
Welsh: Wel, Llywydd, rwyf i wedi bod yn dilyn y sgyrsiau y mae Jack Sargeant wedi bod yn eu cael gyda'i gymunedau lleol ynghylch y mater hwn, ac rwy'n llwyr ganmol y gwaith y mae'n ei wneud i glywed yn uniongyrchol gan y trigolion lleol hynny ac i gyfleu'r straeon y maen nhw'n eu hadrodd am fethiant Prif Weinidog y DU i anrhydeddu'r addewidion yr oedd yn eu gwneud yr adeg hon y llynedd. Y llynedd, roedd yn ymddwyn fel pe na byddai'r gostyngiad i nifer swyddogion yr heddlu ar ein strydoedd yn ddim i'w wneud â'r 10 mlynedd o doriadau yr oedd ei gyd-Aelodau Ceidwadol wedi eu gwneud i gyllidebau'r heddlu. Roedd yn ymddwyn fel pe byddai'n cynnig rhyw faith o naid fawr ymlaen trwy adfer rhai o'r toriadau hynny, pan mai'r cyfan yr oedd yn ei wneud oedd unioni'r niwed yr oedd ei gyd-Aelodau eisoes wedi ei wneud. Flwyddyn yn ddiweddarach, nid ydyn nhw wedi unioni unrhyw niwed o gwbl. Gwn y bydd etholwyr Jack yn dal i werthfawrogi'r 500 o swyddogion cymorth cymunedol yr heddlu ychwanegol y mae'r Llywodraeth Cymru hon yn eu hariannu o'n hadnoddau. Roedd arweinydd y Blaid Geidwadol yma yng Nghymru yn dweud wrth bobl yng Nghymru, dim ond wythnos neu ddwy yn ôl, y byddai'n atal yr holl wariant gan Lywodraeth Geidwadol yma yn y Senedd ar gyfrifoldebau nad ydynt wedi'u datganoli. Tybed a oedd yn fodlon tynnu eu sylw at y ffaith y byddai hynny'n golygu diwedd y 500 o swyddogion ychwanegol y mae pobl yng Nghymru yn eu gweld ar eu strydoedd heddiw. Nid yn unig y mae addewidion i etholwyr Jack Sargeant yn cael eu torri, ond byddai Plaid Geidwadol yma yng Nghymru yn cael gwared ar y cymorth sy'n cael ei ddarparu drwy'r Senedd hon.
English: The next item is questions to the Counsel General and Minister for European Transition, in respect of his law officer responsibilities. The first question is from Helen Mary Jones.
Welsh: Yr eitem nesaf, felly, yw'r cwestiynau i'r Cwnsler Cyffredinol a'r Gweinidog Pontio Ewropeaidd, yn rhinwedd ei gyfrifoldebau fel swyddog cyfreithiol. Mae'r cwestiwn cyntaf gan Helen Mary Jones.
English: There is ongoing engagement with the UK Government to discuss our concerns with the internal market Bill. The Bill as currently drafted has significant legal implications for Wales and represents a fundamental attack on devolution. I am seeking support in the House of Lords for amendments to the Bill.
Welsh: Ceir ymgysylltu parhaus â Llywodraeth y DU i drafod ein pryderon ynghylch Bil y farchnad fewnol. Mae gan y Bil fel y mae wedi'i ddrafftio ar hyn o bryd oblygiadau cyfreithiol sylweddol i Gymru ac mae'n ymosodiad sylfaenol ar ddatganoli. Rwyf yn ceisio cefnogaeth yn Nhŷ'r Arglwyddi ar gyfer gwelliannau i'r Bil.